"As ons eers hier uit is, kan ons die sak oorskietlappies gaan soek en dan maak ons 'n lappop. Wat sê julle?"
"Ja, ons kan. Ons het alles hier in die naaldwerkmandjie. Pottie Potlood, hoor jy wat ek sê," sê Malie Maatband, "Hoekom is jy so stil?"
"Maklik! Tolla Garetol moet kom staan sodat ek op hom kan klim om die deksel te lig. Dan klim Malie Maatband uit, gooi haar lyf om die deksel se handvatsel, maak 'n stewige knoop en spring tot op die vloer. Dan hou sy die deksel oop vir ons ander om uit te klim. So maklik soos dit!" verduidelik Sarel Skêr.
"Kom ons gaan soek dit dan," sê Nellie Naald en stoot die deur van die donker kas waarin die naaldwerkmandjie gebêre word oop en loer in die kamer rond. "Ek sien nie daardie aaklige brak van Mevrou Soesman nie. Kom!"
Hulle kry rooi en groen en geel en blou stukke en ander met strepe en kolle. Malie Maatband help gou vir Sarel Skêr om die lap op die grond oop te gooi. Pottie Potlood kry 'n stuk bruin papier en teken vinnig 'n patroon van 'n lappop daarop. Sarel Skêr knip die patroon stuk vir stuk uit en sit dit op die lap.
Sarel Skêr begin te sny. Girts-girts-girts. Hy sny al die stukke van die patroon uit. Die arms, die bene, die lyf en die kop van die lappop en later die klere. 'n Broek en 'n hemp.
"Gaan kyk, toe. Hoekom glo jy my nie... hm... hoekom nie. Kom ek wys julle," sê Pottie. Hy maak die kas se deur oop en daar sien hulle die groot plastieksak vol wit stopsel.
Hulle haal die sak met die stopsel uit die kas en help vir Nellie Naald om die lappop se lyf styf op te stop.